Det Økonomiske og Sociale Udvalgs udtalelse om "Kommissionens forslag til Europa-Parlamentets og Rådets forordning om ændring af forordning (EF, EURATOM) nr. 58/97 om statistik over erhvervsstrukturer"

(2001/C 260/10)

Rådet for Den Europæiske Union besluttede den 21. februar 2001 under henvisning til EF-traktatens artikel 262 at anmode om Det Økonomiske og Sociale Udvalgs udtalelse om det ovennævnte emne.

Det forberedende arbejde henvistes til ØSU's Sektion for Den Økonomiske og Monetære Union og Økonomisk og Social Samhørighed, som udpegede José Bento Gonçalves til ordfører. Sektionen vedtog sin udtalelse den 26. juni 2001.

Det Økonomiske og Sociale Udvalg vedtog på sin 383. plenarforsamling af 11.-12. juli 2001, mødet den 11. juli, med 112 stemmer for, ingen imod og 5 hverken for eller imod følgende udtalelse.

1. Indledning

1.1. Nærværende udtalelse omhandler kun de ændringer, der foreslås i forordning (EF) nr. 58/97 som beskrevet i punkt 2 (resumé af forslaget). ØSU har allerede udtalt sig om selve forordningen(1).

1.1.1. Forordning (EF) nr. 58/97 er det primære lovgrundlag for indsamling, udarbejdelse, indberetning og evaluering af statistikker om virksomhedernes struktur, aktiviteter, konkurrenceevne og resultater.

1.2. Den permanente evaluering af det indre marked for finansielle tjenester og den støtte, der ligger i økonomiske statistikker om kreditinstitutter, pensionskasser og andre finansielle tjenester, er nødvendig for udviklingen af det indre marked, for en vurdering af dets konkurrenceevne og dynamik og for en sammenligning mellem EU's økonomiske område og andre store økonomiske områder i verden.

1.3. Miljøbestemmelser nødvendiggør en vurdering af omkostningerne ved at overholde dem, hvorved det bliver muligt at forbedre udformningen og gennemførelsen af disse bestemmelser.

1.3.1. Harmoniserede og komplette data om miljøudgifter vil forbedre lovgivningen og øge miljøbeskyttelsen med måske færre omkostninger.

1.4. Medtagelsen af anden finansieringsvirksomhed og servicevirksomhed i forbindelse med pengeinstitutter, finansierings- og forsikringsvirksomhed taler for, at man indsamler og behandler data herom.

2. Resumé af forslaget

2.1. Der føjes to nye bilag til forordning (EF) nr. 58/97 om statistik over erhvervsstrukturer:

- Bilag 6 - Kreditinstitutioner

- Bilag 7 - Pensionskasser

- Det generelle modul (bilag 1) udvides til også dække:

- Anden finansieringsvirksomhed

- Pensionskasser

- Servicevirksomhed i forbindelse med pengeinstitutter, finansierings- og forsikringsvirksomhed.

- Endelig indføres to nye miljøvariabler i bilag 2 i forordningen om statistik over erhvervsstrukturer (industrivirksomhed).

3. Generelle bemærkninger

3.1. Det er nødvendigt at råde over statistiske oplysninger af høj kvalitet, som især opfylder syv kriterier: de skal være relevante, præcise, aktuelle, sammenlignelige, holdbare, komplette og pålidelige. De skal sætte de politiske kræfter på alle niveauer i stand til at udforme og vedtage passende foranstaltninger, og de skal tjene som grundlag for organisationernes dispositioner. I den forbindelse må virksomhederne dog ikke pålægges yderligere administrative og/eller finansielle byrder.

3.1.1. Nedenunder anføres en række områder, hvor der mangler passende foranstaltninger til at fjerne hindringerne for fremskridt:

- monetær integration (fælles mønt)

- det indre markeds funktionsmåde og vurdering af dets effektivitet samt de stadig vigtigere kreditinstitutter, pensionskasser, finansieringsvirksomhed samt servicevirksomhed i forbindelse med pengeinstitutter, finansierings- og forsikringsvirksomhed

- liberalisering af den internationale handel, herunder finansielle tjenester

- konkurrence-, social-, miljø- og erhvervspolitik osv.

- nationale og regionale regnskaber

- tilsyn med kreditinstitutters forsigtighedsregler

- pensionskasser - en stærkt ekspanderende sektor.

3.2. Globalisering

3.2.1. På grund af globaliseringen har også EU brug for statistikker til vurdering af udviklingen og de opnåede resultater i verdens store økonomiske områder. EU's statistiske system skal tilgodese dette behov.

3.3. Fortrolighed

3.3.1. De indsamlede oplysningers fortrolige karakter skal garanteres fuldt ud gennem overholdelse af de retsforskrifter, der allerede er indført på EU-plan.

3.4. Ajourføring

3.4.1. Ajourføring af statistikker skal være et prioriteret mål. Forsinkelser i indsamling, behandling og formidling af data er ikke acceptable.

3.5. Tilgængelighed

3.5.1. De behandlede data skal være disponible straks, da de ellers ikke længere vil være relevante.

3.6. Erhvervsuddannelse

3.6.1. Der bør medtages et punkt om udgifterne til videreuddannelse.

3.7. Små og mellemstore virksomheder (SMV)

3.7.1. Antallet af små og mellemstore virksomheder i EU-15(2) er imponerende og placerer disse virksomheder i første række, når det gælder job- og beskæftigelsesskabelse i medlemsstaterne, især i regioner inde i landet i de respektive lande:

- antal virksomheder: 19,370 mio. SMV (nitten millioner trehundrede og halvfjerds tusinde SMV)

- antal ansatte: 75,550 mio. (fem og halvfjerds millioner femhundrede og halvtreds tusinde).

(Disse tal omfatter ikke SMV i landbruget).

3.7.2. Denne situation i EU gør det efter ØSU's mening berettiget at anvende et særligt modul for behandling af data vedrørende SMV. Hertil bør føjes særlige oplysninger såsom tal for virksomhedernes oprettelse og placering, da disse er meget afgørende for erhvervsklimaet. Denne nye aktivitet må imidlertid ikke medføre, at SMV stilles over for flere krav eller formaliteter.

3.7.2.1. Omkostningerne ved indsamling og behandling af dataene må ikke være større end udbyttet.

3.7.3. SMV i landbruget vil komme til at spille en vigtig rolle i miljøstatistikken.

4. Særlige bemærkninger

4.1. Artikel 1

4.1.1. Følgende led indsættes i artikel 5 i forordning (EF) nr. 58/97:

- et detaljeret modul for statistikker over erhvervsstrukturer vedrørende kreditinstitutter som defineret i bilag 6

- et detaljeret modul for statistikker over erhvervsstrukturer vedrørende pensionskasser som defineret i bilag 7

- endvidere indsættes bilag 6 og 7.

4.2. Artikel 2

4.2.1. I bilag I til forordning (EF) nr. 58/97 føjes et punktum til afsnit 5 om det første referenceår, for hvilket der udarbejdes statistikker over de aktivitetskategorier, der er omfattet af forordningen.

4.2.2. Fristerne for medlemsstaternes indsendelse af data fastsættes i et ændret afsnit 8.

4.2.3. Pengeinstitutter, finansierings- og forsikringsvirksomhed, der er dækket af hovedafdeling J, indføjes i afsnit 9 (nyt) i bilag I til forordning (EF) nr. 58/97 (4-cifret niveau i NACE).

4.2.4. Som følge af en ændring af afsnit 10, stk. 1, første punktum, skal medlemsstaterne aflægge beretning til Kommissionen om definition, struktur og tilgængelighed af information om statistiske enheder.

4.3. Artikel 3

4.3.1. Der foreslås forskellige ændringer i bilag 2 vedrørende:

- afsnit 4, stk. 3

- afsnit 4, stk. 4

- udstyr til forureningskontrol

- udgifter til miljøbeskyttelse og lignende

- variabler vedrørende driftsudgifter til miljøbeskyttelse (herunder investeringer i integreret teknologi).

4.3.2. I afsnit 7 indsættes en bestemmelse om, at resultaterne skal opdeles i følgende miljøbeskyttelseskategorier:

- beskyttelse af omgivende luft og klima

- spildevandshåndtering

- affaldshåndtering og anden miljøbeskyttelse.

4.3.3. Anden miljøbeskyttelse omfatter:

- beskyttelse af jordbund

- beskyttelse af grundvand

- begrænsning af støj og vibrationer

- beskyttelse af biodiversitet og landskab, strålebeskyttelse, forskning og udvikling

- generel forvaltning af miljø og ikke-opdelte udgifter.

5. Konklusion

5.1. ØSU godkender forslaget til Europa-Parlamentets og Rådets forordning om ændring af forordning (EF) nr. 58/97 om statistik over erhvervsstrukturer, og om tilføjelse af to sektorspecifikke bilag, kreditinstitutter og pensionskasser, til udbygning af bilag 1 (anden finansieringsvirksomhed og servicevirksomhed i forbindelse med pengeinstitutter, finansierings- og forsikringsvirksomhed) og to yderligere miljøvariabler i bilag 2 (industrivirksomhed).

5.2. ØSU skal endnu en gang understrege behovet for indsamling af data til statistiske formål i forbindelse med den generelle vurdering af omkostningerne ved miljøbeskyttelse.

Bruxelles, den 11. juli 2001.

Göke Frerichs

Formand for

Det Økonomiske og Sociale Udvalg

(1) EFT C 236 af 11.9.1995, s. 61; EFT C 95 af 30.3.1998, s. 43.

(2) Jf. ØSU's udtalelse om håndværkssektoren og SMV i Europa, EFT C 221 af 7.8.2001.